CELEX: E2004G0005
Language: sk
Date: 2004-09-24 00:00:00
Title: Rozhodnutie stáleho výboru štátov EZVO č. 5/2004/SC z 23. septembra 2004, ktorým sa ustanovuje princíp rozdelenia nákladov finančného mechanizmu EHP

30.6.2005   
            
            
               SK
            
            
               Úradný vestník Európskej únie
            
            
               L 168/48
            
         ROZHODNUTIE STÁLEHO VÝBORU ŠTÁTOV EZVO
   č. 5/2004/SC
   z 23. septembra 2004,
   ktorým sa ustanovuje princíp rozdelenia nákladov finančného mechanizmu EHP
   STÁLY VÝBOR ŠTÁTOV EZVO,
   so zreteľom na Dohodu o Európskom hospodárskom priestore, upravenú Protokolom, ktorým sa upravuje Dohoda o Európskom hospodárskom priestore, ďalej len Dohoda o EHP,
   so zreteľom na Dohodu o účasti Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky v Európskom hospodárskom priestore, ďalej len Dohoda o rozšírení EHP,
   so zreteľom na Protokol 38a o finančnom mechanizme EHP, ktorý bol Dohodou o rozšírení EHP vložený do Dohody o EHP,
   so zreteľom na Dohodu medzi Nórskym kráľovstvom a Európskym spoločenstvom o Nórskom finančnom mechanizme na roky 2004 až 2009,
   so zreteľom na rozhodnutie stáleho výboru štátov EZVO č. 4/2003/SC zo 4. decembra 2003, ktorým sa zriaďuje dočasný výbor pre finančný mechanizmus EHP,
   so zreteľom na rozhodnutie stáleho výboru štátov EZVO č. 4/2004/SC z 3. júna 2004, ktorým sa zriaďuje výbor pre finančný mechanizmus,
   ROZHODOL TAKTO:
   Článok 1
   Príspevky od členských štátov EHP EZVO na finančný mechanizmus EHP na roky 2004 až 2009 budú ustanovené na základe prílohy k tomuto rozhodnutiu.
   Článok 2
   Toto rozhodnutie nadobúda okamžitú účinnosť.
   Článok 3
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 23. septembra 2004
      
         
            Za stály výbor
         
         
            predseda
         
         Kjartan JÓHANNSSON
         
            generálny tajomník
         
         William ROSSIER
      
   
   PRÍLOHA
   TECHNICKÝ OPIS ROZDELENIA NÁKLADOV FINANČNÉHO MECHANIZMU EHP NA ROKY 2004 AŽ 2009
   
               1.
            
            
               Základ pre príspevky členských štátov EHP EZVO na finančný mechanizmus EHP predstavuje hrubý domáci produkt (HDP) za tri posledné roky, pre ktoré sú k dispozícii príslušné údaje. Podiel, ktorý sa uplatňuje pre rok t, sa pre každý členský štát EHP EZVO vypočíta podľa tohto vzorca:
               Podiel (t) = ((HDP(t-4)/HDPEZVO
                  (t-4)) + (HDP(t-3)/HDPEZVO
                  (t-3)) + (HDP(t-2)/HDPEZVO
                  (t-2))) : 3
            
         
               2.
            
            
               HDPEZVO značí celkový HDP členských štátov EHS EZVO, zatiaľ čo HDP značí HDP príslušných členských štátov EHP EZVO.
            
         
               3.
            
            
               Príspevok jednotlivých členských štátov EHP EZVO do každej z piatich ročných tranží finančného mechanizmu teda zodpovedá priemeru podielu HDP týchto štátov na celkovom HDP členských štátov EHP EZVO za posledné tri roky, pre ktoré sú k dispozícii príslušné údaje.
            
         
               4.
            
            
               Informácie o HDP poskytnú národné štatistické ústavy členských štátov EHP EZVO.
            
         
               5.
            
            
               Príspevky sú vyjadrené v eurách.
            
         
               6.
            
            
               Údaje o HDP pre Lichtenštajnsko, ktoré oficiálne nedisponuje takýmito informáciami, sa stanovia tak, že sa HDP Švajčiarska vydelí počtom obyvateľov Švajčiarska a tento výsledok sa vynásobí počtom obyvateľov Lichtenštajnska.
            
         
               7.
            
            
               Informácie o HDP, na základe ktorých sa pre príslušný rok vypočítavajú príspevky, sa poskytnú do 1. februára toho istého roku a budú sa týkať rokov t-4, t-3, t-2.